เรื่องร้องเรียน: ถึง ฝ่ายสิ่งแวดล้อม เขตธนบุรี แจ้งเรื่องเดิม ครั้งที่ 2  บ้านเลขที่ 265 ท่อระบายน้ำอุดตัน ตามที่จนท.ฝ่ายสิ่งแวดล้อม เขตธนบุรี ได้มาตักเตือนเจ้าของบ้านเลขที่ 265 แล้วนั้น เมื่อสักครู่ประมาณเวลา 18.45 น. ดิฉันเดินออกมานั่งเก้าอี้หินหน้าบ้านเลขที่ 263  ดิฉันได้เห็นลูกชายคนเล็กสวมเสื้อสีเหลืองและกางเกงขาสั้นสีเข้มกำลังนั่งลงตรงจุดที่ท่อระบายน้ำ และเจ้าของบ้านในชุดกระโปรงลายดอกสีแดงส้ม ยืนมองอยู่ด้านหลัง   สักครู่ลูกชายลุกขึ้นพร้อมกับในมือมีอุปกรณ์คล้ายจอบ/เสียม/ที่โบกปูนขนาดเล็กอยู่ในมือ และทั้งสองเดินกลับเข้าบ้านเลขที่ 261 ดิฉันจึงไปยืนดูจุดทีอระบายน้ำโดยใช้ไฟฉายจากมือถือส่องดู ปรากฎตรงบริเวณนั้นว่ามีน้ำท่วมขัง ทั้งๆที่ฝนไม่ตกมาสองสามวันแล้ว ตรงนั้นจึงแห้งสนิท ไม่มีน้ำขังทั้งสิ้น ดิฉันจึงนำด้ามร่มไปทะแยงตรงจุดเฉพาะที่เป็นท่อให้น้ำระบายลงท่อใหญ่ แต่รู้สึกว่าติดขัด ไม่สามารถทะแยงลงไปได้อย่างที่เคยทำครั้งก่อน และน้ำยังคงท่วมขังอยู่ จึงต้องขอแจ้งร้องเรียนมาอีกครั้ง เพื่อให้ทราบว่าพวกเขาไม่ได้ทำตามที่ทางเขตธนบุรีได้มีคำสั่งและเขาเคยรับปากไว้ว่าจะทำตาม แต่อาจสันนิษฐานได้ว่าพวกเขามีเจตนาที่จงใจทำให้ท่อระบายน้ำอุดตัน ดังมีข้อสังเกตว่า มาทำในเวลาพลบค่ำที่คนภายนอกไม่อาจมองเห็นได้ว่าเขาทำอะไร และมีหลักฐานปรากฎว่า พวกเขาทำให้ท่ออุดตันโดยนำวัสดุบางอย่างมาใส่ตรงบริเวณท่อระบายน้ำ ทำให้น้ำระบายลงไปไม่ได้ จึงท่วมขังขึ้นมาให้เห็นตามรูป จึงขอความกรุณาจัดการขั้นเด็ดขาดกับผู้ก่อการทั้งสองคนในฐานจงใจร่วมมือสร้างความเสียหายในการระบายน้ำและฝ่าฝืนคำสั่งของเขตธนบุรี ขออภัยที่รบกวนในวันหยุดพักผ่อน แต่ต้องรีบแจ้งตามหลักฐานที่เกิดขึ้นตอนนี้ ขอขอบคุณมากค่ะ
การดำเนินการของเจ้าหน้าที่: เรื่องร้องเรียนดังกล่าวเป็นเรื่องเดียวกันกับเรื่องแจ้งเลขที่ #2023-C4ZEAH และเลขที่ 2023-7MZ8MP ซึ่งสำนักงานเขตธนบุรีได้มอบหมายเจ้าหน้าที่ดำเนินการและตอบในระบบเรียบร้อยแล้ว ทั้งนี้ สำนักงานเขตธนบุรี จักให้เจ้าหน้าที่เฝ้าระวังกรณีดังกล่าวอย่างต่อเนื่องต่อไป
ความเห็นของผู้แจ้ง: ขอขอบคุณที่ทางเขตธนบุรีมาดูสถานที่เมื่อวันที่ 16 ส.ค. 66 (ตามรูปที่เจ้าของตึก 265 ยืนอยู่ในประตูเหล็ก โดยไม่ยอมออกมาพบเจ้าหน้าที่) และเมื่อออกมาพบก็ให้ข้อมูลที่เป็นเท็จด้วยการแต่งเรื่องโกหกทั้งสิ้น ซึ่งดิฉันได้คัดค้านโต้แย้งไปกับเจ้าหน้าที่แล้วในวันนั้น เช่น  หมาแมวในซอย มาคุ้ยถังขยะของบ้านดิฉัน ทำให้มีเศษขยะหล่นไปหน้าตึก 265 ของเขา  แมวสีขาวเป็นแมวของบ้านดิฉัน และดิฉันไม่ยอมให้เข้าบ้าน มันจึงไปกัดถุงทรายของตึกแถว 265 เป็นเหตุทำให้ทรายหกเรี่ยราดสกปรกหน้าตึกและไหลมาลงท่อระบายน้ำ และเรื่องอื่นๆที่เขาโกหกแต่งเรื่องทั้งสิ้น โดยดิฉันขอให้เจ้าหน้าที่มาพิสูจน์เรื่องโกหกเหล่านึ้ เพื่อมิให้เขาคิดว่าเขาสามารถพูดโกหกหลอกเจ้าหน้าที่ได้อย่างหน้าไม่อาย โดยใส่ร้ายหมาแมวที่ไม่มีทางรู้และต่อสู้กับความโกหกใส่ร้ายของเขาที่เป็นเจ้าของตึก 265 ได้ จึงเป็นเหตุให้เจ้าหน้าที่ไม่สามารถแก้ปัญหาได้ตรงจุดและตรงประเด็นที่ร้องเรียนไปค่ะ
พื้นที่: แขวงวัดกัลยาณ์ เขตธนบุรี กรุงเทพมหานคร